Foto: TIV 2018 yilning 18 yanvar kuni O‘zbekiston Respublikasi Qishloq va suv xo‘jaligi vazirining o‘rinbosari Otabek Mustafoyev boshchiligidagi delegatsiya Germaniya Federativ Respublikasi va Fransiya Respublikasiga amaliy tashrif bilan jo‘nab ketdi. Bu haqda TIV axborot xizmati xabar bermoqda. Qator tumanlar hokimlari, yong‘oq ishlab chiqaruvchi va eksport qiluvchilar hamda asalarichilar assotsiatsiyalari rahbarlaridan iborat O‘zbekiston delegatsiyasi Berlin shahridagi an’anaviy «Yashil haftalik 2018» tadbirida ishtirok etadi. Shuningdek, delegatsiya a’zolari Fransiyaga ham tashrif buyurib, u yerda yilqichilik va ot sporti sohasida hamkorlik masalalari bo‘yicha uchrashuv hamda muzokaralar o‘tkazadi.